proxectonos/corpus_dominio_legal_administrativo_tmp huggingface dataset:
DECRETO 77/2020, do 5 de xuño, polo que se dispón que cese Susana López Abella como secretaria xeral da Igualdade.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 08/06/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día cinco de xuño de dous mil vinte,
Que cese, por petición propia, e con efectos do día oito de xuño, Susana López Abella, como secretaria xeral da Igualdade, agradecéndolle os servizos prestados.
Santiago de Compostela, cinco de xuño de dous mil vinte
EXTRACTO da Orde do 11 de maio 2020 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2020 (código de procedemento PL400B).
Consellería de Cultura e Turismo — III. Outras disposicións — 03/06/2020

BDNS (Identif.): 508078.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarias
Empresas mercantís do sector editorial, sexan persoas físicas ou xurídicas, sempre que, estando legalmente constituídas, cumpran os requisitos establecidos nesta orde e non estean incursas nalgún dos supostos previstos no artigo 10 da Lei 9/2007, do 13 de xuño, de subvencións de Galicia, e elaboren os recursos didácticos curriculares obxecto desta orde.
Segundo. Obxecto
Edición en lingua galega de recursos didácticos curriculares e complementarios destes para os niveis non universitarios.
Terceiro. Bases reguladoras
Orde do 11 de maio 2020 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2020 (código de procedemento PL400B).
Publicadas no
Diario Oficial de Galicia.
Cuarto. Contía
Importe total da convocatoria: 200.000,00 euros.
Quinto. Prazo de presentación de solicitudes
Un mes contado desde o día seguinte ao da publicación da Orde do 11 de maio de 2020 no
Diario Oficial de Galicia
.
Santiago de Compostela, 11 de maio de 2020
RESOLUCIÓN do 4 de xuño de 2020 pola que se dá publicidade dos convenios de colaboración subscritos no primeiro cuadrimestre de 2020.
Instituto Galego de Estatística — III. Outras disposicións — 15/06/2020

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), onde se establece que as consellerías e entidades dependentes da Xunta de Galicia deberán remitir para a súa publicación no Diario Oficial de Galicia unha relación dos convenios de colaboración subscritos no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2020, que se xunta a esta resolución.
Santiago de Compostela, 4 de xuño de 2020
CORRECCIÓN DE ERROS. Orde do 5 de maio de 2020 pola que se establecen as bases reguladoras para a concesión de axudas a entidades locais asinantes do Pacto dos alcaldes para o clima e a enerxía sustentable, cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria, en réxime de concorrencia non competitiva, para o ano 2020 (código de procedemento MT210A).
Consellería de Medio Ambiente, Territorio e Vivenda — III. Outras disposicións — 15/06/2020

Advertidos erros na orde publicada no
Diario Oficial de Galicia
núm. 93, do xoves 14 de maio de 2020, cómpre realizar as seguintes correccións:
Na páxina 20085, artigo 19, onde di: «2. Documento que acredite a presentación do PAES na páxina web do Pacto»; debe dicir: «2. Documento que acredite a presentación do PACES na páxina web do Pacto».
Na páxina 20088, artigo 20, número 2, onde di: «No caso de que a entidade fixese constar na solicitude de subvención que solicita a modalidade de pagamento anticipado, no prazo máximo de 10 días hábiles a partir do seguinte ao da notificación da resolución de concesión deberá presentar unha solicitude de pagamento anticipado, empregando o modelo que se incorpora como anexo V»; debe dicir: «No caso de que a entidade beneficiaria desexe solicitar a modalidade de pagamento anticipado, no prazo máximo de 10 días hábiles a partir do seguinte ao da notificación da resolución de concesión deberá presentar unha solicitude de pagamento anticipado, empregando o modelo que se incorpora como anexo V».
Na páxina 20102, no número 2 do cadro «documentación que se presenta» do anexo IV (continuación) onde di: «1. Documento que acredite a presentación do PAES na páxina web do Pacto»; debe dicir: «1. Documento que acredite a presentación do PACES na páxina web do Pacto».
RESOLUCIÓN do 26 de maio de 2020 pola que se abre un prazo adicional de entrada como candidato á base de datos Profesionais 4.0.
Instituto Galego de Promoción Económica — III. Outras disposicións — 08/06/2020

Mediante a Resolución do 29 de xullo de 2019 (DOG núm. 148, do 6 de agosto) publicáronse as bases reguladoras das axudas do Igape para a incorporación de novos titulados a actividades de mellora competitiva das empresas (programa Profesionais 4.0), cofinanciadas polo Fondo Social Europeo no marco do programa operativo FSE Galicia 2014-2020, e procedeuse á súa convocatoria para o exercicio 2019 en réxime de concorrencia competitiva.
No seu artigo 1.4.a), as bases reguladoras establecen que os contratos obxecto de subvención se deberán formalizar entre os candidatos que formen parte da base de datos de candidatos Profesionais 4.0, accesible no enderezo http://www.igape.es/profesionais4.0. Indica tamén o devandito artigo que o acceso como candidato a esta base de datos estará aberto en todo momento a partir da publicación no
Diario Oficial de Galicia
da convocatoria destas bases reguladoras e pecharase o día de publicación da resolución, ben que se poderán abrir prazos adicionais de entrada como candidato á base de datos, que serán obxecto de resolución por parte da Dirección Xeral do Igape e publicados no
Diario Oficial de Galicia
.
Co fin de facilitar a contratación de persoas de acordo co establecido nas bases reguladoras,
Abrir un prazo adicional de alta de candidatos na base de datos do programa Profesionais 4.0, que se estenderá ata o 15 de agosto de 2020 a partir do día seguinte ao da publicación desta resolución no
Diario Oficial de Galicia
.
Santiago de Compostela, 26 de maio de 2020
CORRECCIÓN DE ERROS. Resolución do 28 de abril de 2020 pola que se establecen as bases reguladoras para a concesión de subvencións para a renovación de electrodomésticos e a implantación de domótica enerxética, en réxime de concorrencia non competitiva, así como a selección das entidades colaboradoras que participarán na súa xestión, e se procede á convocatoria para a anualidade 2020 (códigos de procedemento IN414B e IN414C).
Axencia Instituto Enerxético de Galicia — III. Outras disposicións — 08/06/2020

Advertidos erros na dita resolución, publicada no Diario Oficial de Galicia número 99, do 25 de maio de 2020, cómpre facer a seguinte corrección:
Nas páxinas 21110 e 21111, artigo 9, punto 1, onde di:
«Actuación 1. Electrodomésticos subvencionables.
Na seguinte táboa establécese a axuda máxima por electrodoméstico en función da súa tipoloxía. Un beneficiario só poderá recibir axuda pola substitución dun único electrodoméstico de cada unha das tipoloxías de equipamentos incluídos e cun máximo de dous electrodomésticos por beneficiario.
A cantidade da subvención non poderá ser superior ao 25 % do prezo do electrodoméstico para un consumidor xeral, do 50 % para consumidores vulnerables e do 75 % para consumidores vulnerables severos».
Debe dicir:
«Actuación 1. Electrodomésticos subvencionables.
Na seguinte táboa establécese a axuda máxima por electrodoméstico en función da súa tipoloxía. Un beneficiario só poderá recibir axuda pola substitución dun único electrodoméstico de cada unha das tipoloxías de equipamentos incluídos e cun máximo de dous electrodomésticos por beneficiario.
A cantidade da subvención non poderá ser superior ao 25 % do prezo do electrodoméstico para un consumidor xeral, do 50 % para consumidores vulnerables e do 75 % para consumidores vulnerables severos».
RESOLUCIÓN do 6 de maio de 2020 pola que se dá publicidade das addendas aos convenios de colaboración e aos demais convenios subscritos no primeiro cuadrimestre do ano 2020.
Fondo Galego de Garantía Agraria — III. Outras disposicións — 08/06/2020

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación das addendas aos convenios de colaboración e aos demais convenios subscritos polo Fondo Galego de Garantía Agraria (Fogga) no primeiro cuadrimestre do ano 2020 e que se relacionan no anexo desta resolución.
Santiago de Compostela, 6 de maio de 2020
CORRECCIÓN DE ERROS. Resolución do 5 de marzo de 2020 pola que se aproban as bases para a concesión de subvencións, en réxime de concorrencia competitiva, a producións e coproducións audiovisuais de contido cultural galego, e se convocan para o ano 2020 (código de procedemento CT207A).
Axencia Galega das Industrias Culturais — III. Outras disposicións — 08/06/2020

Advertido un erro na citada resolución, publicada no Diario Oficial de Galicia núm. 84, do 4 de maio de 2020, procede facer as oportunas correccións:
Na páxina 19014, na base décimo segunda, onde di: «2. Establécense as seguintes puntuacións mínimas para cada un dos bloques de puntuación, segundo as distintas modalidades de subvención:
Debe dicir: «2. Establécense as seguintes puntuacións mínimas para cada un dos bloques de puntuación, segundo as distintas modalidades de subvención:
CORRECCIÓN DE ERROS. Resolución do 11 de maio de 2020, da Secretaría Xeral Técnica da Consellería de Cultura e Turismo, pola que se dá publicidade dos convenios de colaboración subscritos por esta consellería no primeiro cuadrimestre do ano 2020.
Consellería de Cultura e Turismo — III. Outras disposicións — 08/06/2020

Advertido erro na dita resolución, publicada no
Diario Oficial de Galicia
núm. 97, do 20 de maio de 2020, é necesario incluír os convenios de colaboración relacionados a seguir que se engaden aos xa publicados:
Corrección de erros. Convenios asinados no primeiro cuadrimestre do ano 2020:
RESOLUCIÓN do 26 de maio de 2020, da Dirección Xeral de Educación, Formación Profesional e Innovación Educativa, pola que se regula o bacharelato de excelencia en Ciencia e Tecnoloxía (STEMbach) para o curso 2020/21.
Consellería de Educación, Universidade e Formación Profesional — III. Outras disposicións — 08/06/2020

Para o obxecto de regular a continuidade, implantación e organización do bacharelato de excelencia en Ciencias e Tecnoloxía (STEMbach) na Comunidade Autónoma de Galicia, así como a convocatoria dirixida aos centros que desexen impartilo, resolvo anunciar:
Primeiro. Que na páxina web da Consellería de Educación, Universidade e Formación Profesional (http://www.edu.xunta.gal/portal/) estará dispoñible a convocatoria pola que se regula o bacharelato de excelencia en Ciencias e Tecnoloxía (STEMbach), para o curso 2020/21.
Segundo. Que o prazo de presentación de solicitudes será dun mes a partir do día seguinte ao da publicación deste anuncio no Diario Oficial de Galicia.
Terceiro. Que os centros deberán cubrir a solicitude que figura no anexo I da convocatoria e dirixila á Dirección Xeral de Educación, Formación Profesional e Innovación Educativa da Consellería de Educación, Universidade e Formación Profesional.
Santiago de Compostela, 26 de maio de 2020
RESOLUCIÓN do 18 de maio de 2020, da Dirección Xeral de Mobilidade, pola que se modifica a Resolución do 4 de xuño de 2019 pola que se establece a composición da Xunta Arbitral de Transportes de Galicia.
Consellería de Infraestruturas e Mobilidade — II. Autoridades e persoal — 10/06/2020

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, pola Orde da Consellería de Ordenación do Territorio e Obras Públicas do 9 de outubro de 1991 (DOG núm. 232, do 23 de outubro).
A súa actual composición vén determinada pola resolución desta dirección xeral, do 4 de xuño de 2019, pola que se establece a composición da Xunta Arbitral de Transportes de Galicia (DOG núm. 110, do 12 de xuño), que foi modificada polas resolucións do 9 e 22 de outubro de 2019 (DOG núm. 197, do 16 de outubro, e núm. 209, do 4 de novembro, respectivamente).
O Consello Galego de Consumidores e Usuarios de Galicia comunicou á Secretaría da Xunta Arbitral a substitución da vogal suplente que formará parte da Xunta Arbitral.
De conformidade co exposto,
Primeiro. Modificar o punto 2.5.2 da Resolución da Dirección Xeral de Mobilidade do 4 de xuño de 2019, pola que se establece a composición da Xunta Arbitral de Transportes de Galicia, relativo á suplencia da representación das persoas consumidoras e usuarias, que pasa a ter a seguinte redacción:
«2.5.2. Suplente:
– Yolanda Pérez Rivera».
Segundo. A modificación anterior entenderase vixente e aplicable a partir da publicación desta resolución no Diario Oficial de Galicia.
Santiago de Compostela, 18 de maio de 2020
RESOLUCIÓN do 1 de xuño de 2020 pola que se dá publicidade dos convenios e protocolos de colaboración subscritos no primeiro cuadrimestre do ano 2020.
Consello de Contas de Galicia — III. Outras disposicións — 09/06/2020

Coa finalidade de incrementar a transparencia e a difusión da actividade desenvolvida polo Consello de Contas,
Dar publicidade á relación dos convenios subscritos polo Consello de Contas de Galicia nos meses de xaneiro, febreiro, marzo e abril do ano 2020, que se incorpora como anexo a esta resolución.
Santiago de Compostela, 1 de xuño de 2020
EXTRACTO da Orde do 29 de maio 2020 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2020/21 (código de procedemento ED306A).
Consellería de Educación, Universidade e Formación Profesional — III. Outras disposicións — 09/06/2020

BDNS (Identif.): 508750.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado que no curso académico 2020/21 inicie o continúe estudos posobrigatorios non universitarios en centros docentes públicos ou privados concertados situados nos termos municipais da Coruña, Culleredo, Ourense e Vigo e reúnan os requisitos académicos, persoais, de lugar de residencia e económicos establecidos na orde de convocatoria.
Segundo. Obxecto
Regular o procedemento (código ED306A) para adxudicar, de forma gratuíta ou bonificada, as prazas de residencia existentes nos centros residenciais docentes da Coruña, Ourense e Vigo.
Terceiro. Bases reguladoras
Orde do 29 de maio de 2020 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2020/21 (código de procedemento ED306A).
Cuarto. Prazo de presentación de solicitudes
1. Prazo de presentación de solicitudes en período ordinario:
a) Para o alumnado matriculado en bacharelato, entre o día seguinte ao da publicación desta convocatoria e o 10 de xullo de 2020 (este incluído).
b) Para o alumnado matriculado en ciclos formativos, entre o día seguinte ao da publicación desta convocatoria e o 3 de agosto de 2020 (este incluído).
2. Prazo de presentación de solicitudes en período extraordinario entre o 15 e o 22 de setembro de 2020, ambos incluídos.
Santiago de Compostela, 29 de maio de 2020
RESOLUCIÓN do 1 de xuño de 2020, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no primeiro cuadrimestre do ano 2020.
Consellería do Medio Rural — III. Outras disposicións — 09/06/2020

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Dar publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril, que se incorpora como anexo a esta resolución.
Santiago de Compostela, 1 de xuño de 2020
RESOLUCIÓN do 27 de maio de 2020, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2020.
Consellería de Sanidade — III. Outras disposicións — 09/06/2020

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde no primeiro cuadrimestre do ano 2020, que se incorpora como anexo a esta resolución.
Santiago de Compostela, 27 de maio de 2020
DECRETO 89/2020, do 22 de maio, polo que se aproba o cambio de titularidade dun treito da estrada provincial EP-5202 Arbo-Embarcadoiro a prol do Concello de Arbo.
Consellería de Infraestruturas e Mobilidade — III. Outras disposicións — 09/06/2020

Segundo o teor do artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O 14 de xuño de 2018, o Concello de Arbo e a Deputación Provincial de Pontevedra asinaron un convenio para levar a cabo o proxecto de acondicionamento da estrada EP-5003 na Lomba (Arbo). A cláusula sétima deste convenio recolle que, unha vez rematadas as obras, se levará a cabo o procedemento de transferencia da vía obxecto do convenio, así como os sinalados na cláusula sexta do convenio, xa que eses tramos non reúnen as características propias dunha estrada provincial polo seu trazado, a lonxitude e a súa funcionalidade actual. A transferencia ao Concello poderá garantir un mellor mantemento delas e levar un control máis directo para evitar posibles ocupacións indebidas do dominio público.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia na súa reunión do día vinte e dous de maio de dous mil vinte,
Artigo 1
Aprobar o cambio de titularidade do treito da vía provincial EP-5202 Arbo-Embarcadoiro a prol do Concello de Arbo:
– Treito da EP-5202 desde o punto quilométrico 1+165 ata o punto quilométrico 1+743, de 578 metros de lonxitude.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Arbo deberá modificar o seu catálogo de estradas para incluír o cambio de titularidade ao que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre o Concello e a Deputación.
Artigo 4
Correspóndenlle ao Concello de Arbo, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puider corresponderlle como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, vinte e dous de maio de dous mil vinte
CORRECCIÓN DE ERROS. Decreto 66/2020, do 12 de marzo, polo que se dispón o cesamento e o nomeamento de membros do Consello Escolar de Galicia.
Consellería de Educación, Universidade e Formación Profesional — II. Autoridades e persoal — 11/06/2020

Advertidos erros no citado decreto, publicado no Diario Oficial de Galicia número 84, do 4 de maio de 2020, cómpre efectuar as seguintes correccións:
Na páxina 18967, no punto quinto do artigo segundo, referido á representación das centrais sindicais que, de acordo coa lexislación vixente, teñan a consideración de máis representativas en Galicia, onde di: «Cándido Díaz López», debe dicir: «Cándido Vázquez Díaz».
Na páxina 18967, no punto noveno do mesmo artigo, referido á representación da Administración local, onde di: «Diego Fernández Fernández», debe dicir: «Diego Fernández Nogueira».
RESOLUCIÓN do 1 de xuño de 2020 pola que se dá publicidade das actas de entrega dos últimos cambios de titularidade de estradas formalizados.
Axencia Galega de Infraestruturas — III. Outras disposicións — 11/06/2020

O artigo 18 do Decreto 66/2016, do 26 de maio, polo que se aproba o Regulamento xeral de estradas de Galicia, no seu punto 8 impón a obriga de publicar no
Diario Oficial de Galicia
unha relación das actas de entrega dos cambios de titularidade asinados coas entidades locais para os efectos do seu coñecemento por terceiros. En consecuencia, e para dar cumprimento a esta obriga,
Primeiro. Que se dea publicidade á relación de actas de entrega dos cambios de titularidade de estradas asinados entre a Axencia Galega de Infraestruturas e distintas entidades locais.
Segundo. Que se proceda, así mesmo, a publicar a acta de entrega formalizada entre a Administración xeral do Estado e a Comunidade Autónoma de Galicia relativa ao cambio de titularidade dun treito da estrada do Estado N-525.
A relación de actas incorpórase como anexo a esta resolución.
Santiago de Compostela, 1 de xuño de 2020
EXTRACTO da Resolución do 28 de maio de 2020 pola que se aproban as bases xerais de subvencións, en réxime de concorrencia competitiva, a festivais de artes escénicas e se aproba a súa convocatoria para o ano 2020 (código de procedemento CT213A).
Axencia Galega das Industrias Culturais — III. Outras disposicións — 11/06/2020

BDNS (Identif.): 508815.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Persoas e entidades beneficiarias
1. Poderán acceder a estas axudas as persoas físicas (autónomas) e xurídicas privadas, domiciliadas en Galicia ou nun territorio membro da Unión Europea ou asociado ao Espazo Económico Europeo, que desenvolvan a súa actividade en Galicia, así como as entidades locais galegas que leven a cabo algún dos festivais descritos no obxecto da convocatoria e cumpran as condicións e os criterios establecidos nestas bases.
2. As entidades locais galegas poderán presentar a súa solicitude individual ou conxuntamente, como agrupación, asociación, mancomunidade, fusión ou outra fórmula similar. Nos supostos de mancomunidades, consorcios ou áreas metropolitanas deberá acreditarse que o servizo se presta de xeito mancomunado, metropolitano ou consorciado e que, en todo caso, non supón unha actuación illada ou independente.
Segundo.
Finalidade
Establecer e aprobar as bases reguladoras das subvencións para o apoio a festivais de artes escénicas de carácter profesional celebrados en Galicia que, polas súas características, teñan un interese estratéxico para o sector, e aprobar a súa convocatoria para o ano 2020 (código de procedemento CT213A).
Terceiro.
Bases reguladoras
Resolución do 28 de maio de 2020 pola que se aproban as bases xerais de subvencións, en réxime de concorrencia competitiva, a festivais de artes escénicas e se aproba a súa convocatoria para o ano 2020 (código de procedemento CT213A).
Cuarto.
Importe
Para a concesión das subvencións destínase un crédito global de 190.000 euros, en función das dispoñibilidades orzamentarias existentes na Axencia Galega das Industrias Culturais, das aplicacións orzamentarias seguintes: 11.A1.432B.460.0, 50.000 euros, 11.A1.432B.470.0, 15.000 euros e 11.A1.432B.481.0, 125.000 euros, do código de proxecto 2015-00003.
Quinto.
Prazo de presentación de solicitudes
O prazo para a presentación das solicitudes será dun mes contado desde o día seguinte ao da publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo remata o último día do mes.
Santiago de Compostela, 28 de maio de 2020
ORDE do 28 de maio de 2020 pola que se modifica a autorización do centro privado plurilingüe Bayón, de Ribeira.
Consellería de Educación, Universidade e Formación Profesional — III. Outras disposicións — 11/06/2020

A titularidade do centro privado (CPR) Plurilingüe Bayón, de Ribeira, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Autorízase 1 unidade de educación especial, no centro cuxos datos se sinalan a seguir:
Denominación xenérica: centro privado (CPR) plurilingüe.
Denominación específica: Bayón.
Código do centro: 15014532.
Enderezo: rúa 1 Cubeliño, 79.
Localidade: Ribeira (Santa Uxía).
Código postal: 15968.
Concello: Ribeira.
Provincia: A Coruña.
Titular: Enseduca, S.A.L.
Composición resultante:
Educación infantil (2º ciclo): 3 unidades.
Educación primaria: 6 unidades.
Educación secundaria obrigatoria: 4 unidades.
Educación especial: 1 unidade.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Educación, Universidade e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de maio de 2020
ORDE do 28 de maio de 2020 pola que se modifica a autorización do centro privado Divino Maestro, de Vigo.
Consellería de Educación, Universidade e Formación Profesional — III. Outras disposicións — 11/06/2020

A titularidade do centro privado (CPR) Divino Maestro, de Vigo, solicita autorización para impartir o ciclo formativo de formación profesional básica (FPB) Informática de Oficina.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a implantación do ciclo formativo de formación profesional básica (FPB) Informática de Oficina, quedando o centro configurado como se sinala a seguir:
Denominación xenérica: centro privado (CPR).
Denominación específica: Divino Maestro.
Código do centro: 36016152.
Domicilio: r/ Camiño do Cancelo, 32.
Localidade: Vigo.
Concello: Vigo.
Código postal: 36207.
Provincia: Pontevedra.
Titular: Misioneras del Divino Maestro.
Composición resultante:
• FPB Informática de Oficina (2 unidades, 20 alumnos/as cada unha).
• 2 CM Coidados Auxiliares de Enfermaría (2 unidades, 30 alumnos/as cada unha).
• 1 CM Xestión Administrativa (2 unidades, 30 alumnos/as cada unha).
Artigo 2. Inicio da actividade
Para a posta en funcionamento da unidade que se autorizan, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas , ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de maio de 2020
EXTRACTO da Resolución do 4 de xuño de 2020 pola que se modifican os prazos de execución e xustificación recollidos na Resolución do 19 de novembro de 2019 pola que se establecen as bases reguladoras para a concesión, en réxime de concorrencia competitiva, de subvencións a proxectos de promoción e dinamización do Xacobeo 2021 dentro do programa O teu Xacobeo, e se procede á súa convocatoria para os anos 2020 e 2021.
Axencia Turismo de Galicia — III. Outras disposicións — 10/06/2020

BDNS (Identif.): 483213.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://pap.minhap.gob.es/bdnstrans/index):
Primeiro.
Prazo de execución e xustificación da subvención
Os proxectos presentados ao abeiro da Resolución do 19 de novembro de 2019 pola que se establecen as bases reguladoras para a concesión, en réxime de concorrencia competitiva, de subvencións a proxectos de promoción e dinamización do Xacobeo 2021 dentro do programa O teu Xacobeo, e se procede á súa convocatoria para os anos 2020 e 2021, executaranse entre o 1 de outubro de 2020 e o 30 de setembro de 2021. O prazo de xustificación rematará o 15 de outubro de 2021.
Todos/as os/as solicitantes poderán solicitar no prazo de 15 días hábiles contados a partir da publicación desta resolución no
Diario Oficial de Galicia
, o cambio de datas para a execución dos proxectos que tiñan presentados no ámbito temporal recollido no punto anterior.
Segundo.
Importe
As subvencións previstas nesta resolución financiaranse con cargo ás aplicacións orzamentarias previstas nos orzamentos da Axencia Turismo de Galicia para o ano 2021, co seguinte detalle:
Santiago de Compostela, 4 de xuño de 2020
RESOLUCIÓN do 20 de maio de 2020, da Secretaría Xeral Técnica da Consellería de Política Social, pola que se dá publicidade dos convenios de colaboración subscritos no primeiro cuadrimestre do ano 2020.
Consellería de Política Social — III. Outras disposicións — 10/06/2020

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para lle dar cumprimento a esa obriga,
Dar publicidade á relación de convenios de colaboración subscritos pola Consellería de Política Social durante o primeiro cuadrimestre do ano 2020 que se incorpora como anexo a esta resolución.
Santiago de Compostela, 20 de maio de 2020
RESOLUCIÓN do 3 de xuño de 2020, da Dirección Xeral de Educación, Formación Profesional e Innovación Educativa, pola que se fai pública a convocatoria para a autorización dos centros públicos integrados, institutos de educación secundaria e centros integrados de formación profesional da Comunidade Autónoma de Galicia para a participación no programa de cursos para a formación complementaria en linguas estranxeiras do alumnado (Cuale) para o curso 2020/21.
Consellería de Educación, Universidade e Formación Profesional — III. Outras disposicións — 10/06/2020

Co obxecto de realizar a convocatoria para o curso 2020/21 de autorización do programa de cursos para a formación complementaria en linguas estranxeiras do alumnado (Cuale) nos centros públicos integrados, institutos de educación secundaria e centros integrados de formación profesional da Comunidade Autónoma de Galicia, esta dirección xeral resolve anunciar:
Primeiro. Que a regulación e convocatoria de autorización do programa de cursos para a formación complementaria en linguas estranxeiras do alumnado (Cuale) para o curso 2020/21 estará dispoñible no portal educativo da Consellería de Educación, Universidade e Formación Profesional: http://www.edu.xunta.gal/portal
Segundo. Os centros que desexen implantar o programa Cuale deberán facer a correspondente solicitude en liña e completar o formulario electrónico dispoñible na aplicación á cal se accede na ligazón http://www.edu.xunta.es/programaseducativos –no programa correspondente Cuale–.
Terceiro. Que o prazo de presentación de solicitudes comezará ao día seguinte da publicación deste anuncio no Diario Oficial de Galicia e rematará o día 30 de xuño de 2020.
Santiago de Compostela, 3 de xuño de 2020
RESOLUCIÓN do 4 de xuño de 2020 pola que se modifica a Resolución do 25 de setembro de 2019 pola que se publican os convenios de colaboración que asinou esta axencia no segundo cuadrimestre de 2019.
Axencia Galega de Desenvolvemento Rural — III. Outras disposicións — 10/06/2020

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, cada consellería ou entidade debe remitir para a súa publicación no
Diario Oficial de Galicia
, dentro dos primeiros vinte días dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior.
En virtude da Resolución do 25 de setembro de 2019 (DOG núm. 191, do 8 de outubro) a Agader publicou os convenios de colaboración que asinou no segundo cuadrimestre de 2019.
O 13 de maio de 2019 a Agader asinou un convenio co organismo autónomo Instituto de Estudos do Territorio e coa Fundación Galicia Sustentable que non foi incluído na relación publicada o 25 de setembro de 2019.
En consecuencia, e co fin de cumprir co disposto no artigo 15 da Lei 1/2016, do 18 de xaneiro, de transparencia e bo goberno, modifícase a Resolución do 25 de setembro de 2019 de xeito que se engada á relación de convenios do segundo cuadrimestre de 2019 o convenio de colaboración que figura no anexo.
Santiago de Compostela, 4 de xuño de 2020
EXTRACTO da Orde do 2 de xuño de 2020 pola que se convocan axudas económicas para o alumnado que realiza formación práctica en centros de traballo ou FP dual (código de procedemento ED202A).
Consellería de Educación, Universidade e Formación Profesional — III. Outras disposicións — 10/06/2020

BDNS (Identif.): 509501.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Persoas beneficiarias
Poderá concorrer a esta convocatoria o alumnado matriculado en centros públicos desta comunidade autónoma e, no caso dos centros privados, o alumnado matriculado en ensinanzas concertadas coa Consellería de Educación, Universidade e Formación Profesional, que estea cursando o derradeiro curso dun ciclo formativo de grao profesional básico, grao medio o grao superior de formación profesional inicial, artes plásticas e deseño, ensinanzas deportivas e programas formativos ou algún ciclo formativo de FP dual.
Segundo.
Obxecto
Convocar axudas económicas para a realización en empresas do modulo profesional de FCT e da FP dual en réxime de concorrencia non competitiva.
Terceiro.
Bases reguladoras
Orde do 2 de xuño de 2020 pola que se convocan axudas económicas para o alumnado que realiza formación práctica en centros de traballo ou FP dual (código de procedemento ED202A).
Cuarto.
Importe
O importe total das axudas económicas efectuarase con cargo ao concepto orzamentario 10.20.422M.480.0 dentro do exercicio orzamentario do ano 2020, da Dirección Xeral de Educación, Formación Profesional e Innovación Educativa, ata un importe máximo de 400.000 € (catrocentos mil euros). 350.000 € (trescentos cincuenta mil euros) do proxecto 2014-00401 e 50.000 € (cincuenta mil euros) do proxecto 2019-00061 financiadas polo Ministerio de Educación e Formación Profesional de conformidade coa normativa nacional vixente e, se é o caso, cofinanciadas polo Fondo Social Europeo, no marco do obxectivo temático número 10. «Investir en educación, formación e formación profesional para a adquisición de capacidades e un aprendizaxe permanente».
Quinto.
Prazo de presentación de solicitudes
Convócanse dous períodos de presentación de solicitudes:
1. Primeiro prazo, trinta e un (31) días naturais contados a partir do día seguinte ao da publicación desta orde no
Diario Oficial de Galicia
.
2. O segundo prazo será o comprendido entre o 14 de outubro e o 14 de novembro de 2020.
Santiago de Compostela, 2 de xuño de 2020
CORRECCIÓN DE ERROS. Resolución conxunta do 18 de maio de 2020 pola que se dá publicidade ao Acordo da Axencia para a Modernización Tecnolóxica de Galicia (Amtega) e do Consello de Dirección do Instituto Galego de Promoción Económica (Igape) que aproba as bases reguladoras das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG401A).
Instituto Galego de Promoción Económica — III. Outras disposicións — 12/06/2020

Advertido erro na referida resolución, publicada no Diario Oficial de Galicia número 106, do 2 de xuño de 2020, cómpre realizar a seguinte corrección:
– Na páxina 21981, no artigo 1.2, onde di:
«2. O Igape poderá conceder axudas en especie consistentes na execución de servizos para a súa realización en empresas galegas integrados nas seguintes categorías:
Profesionalización e desenvolvemento estratéxico:
– Análise do potencial competitivo e primeiras accións de mellora.
– Construción dun proxecto de futuro e plan de mellora empresarial.
– Desenvolvemento de plans de acción e plan transversal.
– Análise do cumprimento normativo e dos riscos legais.
– Mellora da xestión financeira e procura de financiamento.
– Optimización da produción e cadea loxística.
– Asesoramento para o relanzamento comercial.
Innovación:
– Preparación de procesos certificables.
– Deseño e lanzamento de produtos e servizos innovadores.
– Protección da innovación.
– Asesoramento para o financiamento da innovación».
Debe dicir:
«2. O Igape poderá conceder axudas en especie consistentes na execución de servizos para a súa realización en empresas galegas integrados nas seguintes categorías:
Profesionalización e desenvolvemento estratéxico:
– Análise do potencial competitivo e primeiras accións de mellora.
– Construción dun proxecto de futuro e plan de mellora empresarial.
– Desenvolvemento de plans de acción e plan transversal.
– Análise do cumprimento normativo e dos riscos legais.
– Mellora da xestión financeira e procura de financiamento.
– Optimización da produción e cadea loxística.
– Asesoramento para o relanzamento comercial.
– Preparación de procesos certificables.
Innovación:
– Deseño e lanzamento de produtos e servizos innovadores.
– Protección da innovación.
– Asesoramento para o financiamento da innovación».
ORDE do 4 de xuño de 2020 pola que se modifica a autorización do centro privado Salesianos A Mercé, de Cambados.
Consellería de Educación, Universidade e Formación Profesional — III. Outras disposicións — 12/06/2020

A titularidade do centro privado (CPR) Salesianos A Mercé, de Cambados, solicita autorización para impartir os ciclos formativos de formación profesional básica (FPB) Agroxardinaría e composicións florais e de FPB Peiteado e estética.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorizar o ciclo formativo de formación profesional básica (FPB) Agroxardinaría e composicións florais e o ciclo formativo de FPB Peiteado e estética, co cal o centro queda configurado como se sinala a seguir:
Denominación xenérica: centro privado (CPR).
Denominación específica: Salesianos A Mercé.
Código do centro: 36000569.
Domicilio: Serantellos, 1.
Localidade: Castrelo (Santa Cruz).
Concello: Cambados.
Provincia: Pontevedra.
Titular: Congregación Salesiana.
Composición resultante:
• Educación secundaria obrigatoria: 8 unidades.
• FPB Agroxardinaría e composicións florais (2 unidades para 20 alumnos/as cada unha).
• FPB Peiteado e estética (2 unidades para 20 alumnos/as cada unha).
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de xuño de 2020
ORDE do 4 de xuño de 2020 pola que se autoriza a posta en funcionamento do colexio de educación infantil e primaria Novo Mesoiro, no concello da Coruña.
Consellería de Educación, Universidade e Formación Profesional — III. Outras disposicións — 12/06/2020

O Decreto 67/2020, do 12 de marzo, publicado no Diario Oficial de Galicia núm. 84, do 4 de maio, crea o colexio de educación infantil e primaria Novo Mesoiro, no concello da Coruña.
En consecuencia, de conformidade co establecido no artigo 16.1.b) do Decreto 138/2018, do 8 de novembro, polo que se establece a estrutura orgánica da Consellería de Educación, Universidade e Formación Profesional (DOG núm. 219, do 16 de novembro), a competencia para elaborar propostas de creación, supresión, transformación, clasificación, autorización e organización dos centros escolares de titularidade pública corresponde á consellería competente en materia de educación, concretamente á Dirección Xeral de Centros e Recursos Humanos,
Artigo único
Autorizar a posta en funcionamento do centro identificado cos datos que figuran a seguir:
Provincia: A Coruña.
Concello: A Coruña.
Localidade: A Coruña.
Código postal: 15190.
Enderezo: rúa Fragas do Eume, s/n.
Código do centro: 15033228.
Denominación: Colexio de Educación Infantil e Primaria Novo Mesoiro.
Unidades: 6 de educación infantil e 12 de educación primaria.
Disposición derradeira primeira
Autorízase a persoa titular da Dirección Xeral de Centros e Recursos Humanos para adoptar todos os actos e medidas necesarias para aplicar esta orde.
Disposición derradeira segunda
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de xuño de 2020